**Ministru kabineta noteikumu projekta “Grozījumi Ministru kabineta 2014. gada 23. decembra noteikumos Nr. 805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta “Grozījumi Ministru kabineta 2014.gada 23.decembra noteikumos Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”” (turpmāk – noteikumu projekts) izstrādes mērķis ir precizēt Ministru kabineta 2014.gada 23.decembra noteikumu Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” (turpmāk – MK noteikumi Nr.805) izdošanas pamatojumu, noteikt kritērijus atzinuma sniegšanai par pavadoņa pakalpojuma nepieciešamību personām no 5 līdz 18 gadu vecumam ar invaliditāti, kurām ir būtiski pārvietošanās traucējumi un kuras nesaņem asistenta pakalpojumu pašvaldībā, izņemot personām, kuras atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā (turpmāk – pavadoņa pakalpojums), sekmējot bērna iespējas saņemt savām vajadzībām piemērotu atbalsta pakopojumu un veicinot bērna iekļaušanos sabiedrībā. Tāpat noteikumu projekta mērķis ir mazināt vienas jomas regulējošā tiesiskā regulējuma sadrumstalotību.  *Noteikumu projekts stāsies spēkā 2021.gada 1.jūlijā.* |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Noteikumu projekts izstrādāts pamatojoties uz:   1. Likumu “Grozījumi Invaliditātes likumā” (turpmāk – grozījumi Invaliditātes likumā), pieņemts Saeimā 2020.gada 23.novembrī; 2. Likumu “Grozījumi Valsts sociālo pabalstu likumā” (turpmāk – grozījumi VSPL), pieņemts Saeimā 2020.gada 24.novembrī; 3. Ministru prezidenta 2020. gada 22. decembra rezolūciju Nr.12/2020-JUR-229; 4. Ministru prezidenta 2020. gada 21. decembra rezolūciju Nr. 12/2020-JUR-210; 5. 2020.gada 22.septembra Ministru kabineta 55.protokola 38.§ 24. un 31.punktu; 6. Labklājības ministrijas (Veselības un darbspēju ekspertīzes ārstu valsts komisijas (turpmāk – Valsts komisija)) iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.805 ir izdoti saskaņā ar Invaliditātes likuma 4. panta otro daļu un 5. panta otro daļu, tādējādi izpildot Ministru kabinetam (turpmāk – MK) deleģēto uzdevumu noteikt prognozējamas invaliditātes un invaliditātes un darbspēju zaudējuma noteikšanas kritērijus, termiņus un kārtību. Vienlaikus MK noteikumos Nr.805 ir iekļauts plašāks tvērums ne tikai noteikt prognozējamas invaliditātes, invaliditātes un darbspēju zaudējuma noteikšanas kritērijus, termiņus un kārtību. Jau kopš MK noteikumu Nr.805 spēkā stāšanās brīža 2015.gada 1.janvārī to 9.pielikumā ir noteikti kritēriji, atbilstoši kuriem Valsts komisija sniedz atzinuma par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai (turpmāk – transporta atzinums), nodrošinot personām ar invaliditāti saņemt savām vajadzībām atbilstošu pakalpojumu un atbalstu invaliditātes seku mazināšanai. Vienlaikus līdz šim MK nebija deleģējuma šos kritērijus noteikt. Tādēļ 2020. gadā tika veikti grozījumi VSPL 12. panta pirmajā daļā, ietverot deleģējumu MK noteikt kritērijus transporta atzinuma sniegšanai. Ņemot vērā, ka MK noteikumu Nr. 805 izdošanas pamatojuma papildināšana ar VSPL 12.panta pirmajā daļā ietverto deleģējumu ir tehnisks precizējums un tas nerada nosacījumus personām saņemt jaunu pakalpojumu vai netiek mainītas personas līdzšinējās tiesības saņemt Valsts komisijas izvērtējumu transporta atzinuma saņemšanai, tad noteikumu projekts paredz, ka MK noteikumu Nr.805 izdošanas pamatojuma papildināšana ar VSPL 12.panta pirmajā daļā ietverto deleģējumu stāsies spēkā vienlaikus ar pārējiem noteikumu projekta grozījumiem, nodrošinot sabiedrībai saprotamu un nesadrumstalotu izmaiņu normatīvajā aktā stāšanos spēkā.  **Tādējādi noteikumu projekts paredz** **papildināt:**   * MK noteikumu Nr.805 izdošanas pamatojumu ar VSPL 12.panta pirmajā daļā noteikto deleģējumu, kurš stāsies spēkā 2021.gada 1.jūlijā; * papildināt MK noteikumu Nr.805 1.punktu ar 1.3. apakšpunktu**,** nosakot, ko šis deleģējums paredz.   Noteikumu projekts ir cieši saistīts ar izmaiņām invaliditātes seku mazināšanai paredzētajos atbalsta pakalpojumos pilngadīgām personām ar invaliditāti un bērniem ar invaliditāti vecumā no 5 līdz 18 gadiem, kas noteiktas grozījumos Invaliditātes likumā. Šobrīd MK noteikumu Nr.805 21.1.5. apakšpunkts nosaka, ka, vienlaikus ar lēmuma pieņemšanu par invaliditātes vai darbspēju zaudējuma noteikšanu vai pēc tā pieņemšanas, Valsts komisijas amatpersona sniedz atzinumu par asistenta pakalpojumu nepieciešamību. Šis atzinums sniedz tiesības pilngadīgai personai ar I vai II invaliditātes grupu, ja tā atbilst noteiktiem kritērijiem, pretendēt uz asistenta pakalpojumu pašvaldībā. Veiktie grozījumi Invaliditātes likuma 12.panta otrajā daļā, kas stāsies spēka 2021.gada 1.jūlijā, paredz, ka asistenta pakalpojumu personai ar I vai II invaliditātes grupu turpmāk būs tiesības saņemt, pamatojoties uz pašvaldības sociālā dienesta veikto asistenta pakalpojuma nepieciešamības un atbalsta intensitātes novērtējumu, nevis uz Valsts komisijas izsniegtu atzinumu par asistenta pakalpojuma nepieciešamību, kā tas ir noteikts šobrīd. Līdz ar to no š.g. 1.jūlija Valsts komisijai vairs nebūs nepieciešams izsniegt atzinumu par asistenta pakalpojuma nepieciešamību, kas šobrīd ir noteikts MK noteikumu Nr.805 21.1.5. apakšpunktā. Vienlaikus Invaliditātes likuma grozījumi, papildinot Invaliditātes likuma 12.panta pirmo daļu ar 4.1 punktu un 12.pantu ar 2.3 daļu, paredz, ka no 2021.gada 1.jūlija tiks ieviests jauns atbalsta pakalpojums invaliditātes seku mazināšanai bērniem ar invaliditāti - pavadoņa pakalpojums. Attiecīgi grozījumi Invaliditātes likuma 12.panta 6.1 daļā nosaka deleģējumu MK noteikt kritērijus, atbilstoši kuriem Valsts komisija izsniegtu atzinumu par pavadoņa pakalpojuma nepieciešamību.  Atbilstoši Invaliditātes likuma 5. panta pirmajā daļā noteiktajam invaliditāte ir ilgstošs vai nepārejošs ļoti smagas, smagas vai mērenas pakāpes funkcionēšanas ierobežojums, kas ietekmē personas garīgās vai fiziskās spējas, darbspējas, pašaprūpi un iekļaušanos sabiedrībā. Invaliditātes likuma 1.panta 6.punkts nosaka, ka invaliditātes ekspertīze sevī ietver gan funkcionēšanas ierobežojuma pakāpes izvērtēšanu un darbspēju zaudējuma noteikšanu personai, gan invaliditātes seku mazināšanai nepieciešamo pasākumu izvērtēšanu. Tas var būt gan monetārā veidā sniegts atbalsts (invaliditātes pensija vai valsts sociālā nodrošinājuma pabalsts atbilstoši invaliditātes grupai, vai pabalsti, uz kuriem tiesības rodas, saņemot Valsts komisijas konkrētu atzinumu), gan pakalpojumu un atvieglojumu veidā sniegts atbalsts, tostarp atzinums par pavadoņa pakalpojumu nepieciešamību. Bērna likumiskais pārstāvis, iesniedzot iesniegumu Valsts komisijā par invaliditātes ekspertīzes veikšanu bērnam un ģimenes ārsta vai ārstējošā ārsta sagatavoto nosūtījumu uz Valsts komisiju (veidlapa Nr. 088/u "Nosūtījums uz Veselības un darbspēju ekspertīzes ārstu valsts komisiju"), kurā ir iekļauta informācija par bērna diagnozi/ēm un veselības stāvokļa apraksts, ir paudusi vēlmi, ka Valsts komisijas rīcībā nodotie dati tiks izmantoti lēmuma pieņemšanā, tostarp atzinuma sniegšanai par pavadoņa pakalpojuma nepieciešamību, ja iepriekš minētājā iesniegumā ir lūgts šādu izvērtējumu invaliditātes ekspertīzes procesā veikt. Datu un informācijas izmantošana par bērna veselības stāvokli tiek izmantota, lai nodrošinātu bērna labākās intereses, vērtējot nepieciešamību pēc pavadoņa pakalpojuma, kas sekmētu bērna iekļaušanos sabiedrībā. Noteikumu projekts paredz papildināt MK noteikumus Nr. 805 ar 10.pielikumu, kurā ietvertie kritēriji nosaka Invaliditātes likuma 12.panta 6.1 daļā sniegtā deleģējuma saturu. Nepieciešamība pēc pavadoņa pakalpojuma ir nosakāma bērniem ar invaliditāti vecumā no piecu gadu vecuma, kuriem nav noteiktas medicīniskās indikācijas īpašas kopšanas nepieciešamībai (bērni ar ļoti smagiem funkcionēšanas ierobežojumiem un atsevišķos gadījumos arī ar smagiem funkcionēšanas ierobežojumiem, ievērojot MK noteikumu 805. 4 pielikuma II daļā noteiktos kritērijus), kas dod tiesības pretendēt uz asistenta pakalpojumu pašvaldībā, bet kuru *funkcionēšanas ierobežojumi ir vērtējami kā smagi un tie rada būtiskus pārvietošanās traucējumus bērna patstāvīgai nokļūšanai no punkta A līdz punktam B ārpus sava mājokļa.*  Ņemot vērā iepriekš minēto, lai bērnam tiktu izvērtēta pavadoņa pakalpojuma nepieciešamība, primāri jāizpildās nosacījumam, ka bērnam nav noteiktas medicīniskās indikācijas īpašas kopšanas nepieciešamībai, kas dod tiesības pretendēt uz asistenta pakalpojumu pašvaldībā, kura mērķis ir veicināt bērna ar invaliditāti mobilitāti, tostarp nokļūšanai līdz izglītības iestādei, brīvā laika pavadīšanai ārpus mājokļa u.c., bet, vērtējot bērnam noteikto diagnozi un veselības stāvokli, tiek secināts, ka funkcionēšanas ierobežojums ir tāds, kas rada būtiskus pārvietošanās traucējumus. Tādējādi 10.pielikuma kritēriji atbilst funkcionālo traucējumu izpausmēm, kas rada būtiskus pārvietošanās traucējumus, un līdz ar to uz to pamata ir nosakāma pavadoņa pakalpojuma nepieciešamība, lai sekmētu bērna iekļaušanos sabiedrībā.  10.pielikumā noteiktie kritēriji nav pretrunā ar MK noteikumu Nr.805 4.pielikuma II daļā noteiktajiem kritērijiem īpašas kopšanas nepieciešamības izvērtēšanai, jo 10.pielikumā noteiktie kritēriji pavadoņa pakalpojuma noteikšanai un 4. pielikuma II daļā noteiktie kritēriji īpašas kopšanas noteikšanai ir mērķēti atšķirīgu pakalpojumu saņēmēju grupām. Tādējādi 10.pielikumā ietvertie kritēriji atzinuma sniegšanai par pavadoņa pakalpojuma nepieciešamību ir saskaņā ar Eiropas Parlamenta un Padomes 2016. gada 27. aprīļa Regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti 9. panta 2. punkta b) apakšpunktā noteikto, jo noteikumu projekta 10.pielikumā ietvertie kritēriji paredz, ka, vērtējot bērna nepieciešamību pēc pavadoņa pakalpojuma, tiek apstrādāti dati, kas sekmē bērna tiesības saņemt savām vajadzībām atbilstošu pakalpojumu, nodrošinot bērna tiesības uz sociālo nodrošinājumu un labāko interešu ievērošanu. Turklāt bērna medicīnas dati, tostarp bērna ārsta apraksts par bērna veselības stāvokli, tiek izmantots tikai konkrētās invaliditātes ekspertīzes ietvaros un netiek nodota trešajām personām izmantošanai citu lēmumu pieņemšanai. Tādējādi bērna ar invaliditāti medicīniskos datus, vērtējot bērna atbilstību pavadoņa pakalpojuma nepieciešamībai atbilstoši 10.pielikumā noteiktajiem kritērijiem, lēmuma pieņemšanai izmantos Valsts komisijas ārsts, kas nodrošina konkrētās invaliditātes ekspertīzes procesu.  **Ņemot vērā minēto, noteikumu projekts paredz**:   * papildināt, MK noteikumu Nr.805 izdošanas pamatojumu ar Invaliditātes likuma 12.panta 6.1 daļā noteikto deleģējumu MK noteikt kritērijus atzinuma sniegšanai par pavadoņa pakalpojuma nepieciešamību; * papildināt MK noteikumu Nr.805 1.punktu ar 1.4. apakšpunktu, nosakot, ko Invaliditātes likuma 12.panta 6.1 daļā noteiktais deleģējums paredz. Vienlaikus jāņem vērā, ka Invaliditātes likuma 12.panta 6.1 daļā noteiktais deleģējums attiecībā par pavadoņa pakalpojuma piešķiršanas, atteikšanas, izbeigšanas un pārtraukšanas nosacījumiem un kārtību, maksimālo pakalpojuma apjomu, prasības pavadonim, kā arī vienas stundas izmaksas un finansēšanas nosacījumi tiks noteikti noteikumu projektā “Noteikumi par asistenta, pavadoņa un aprūpes pakalpojumu personām ar invaliditāti”, kas tiek izstrādāti vienlaikus ar noteikumu projektu; * aizstāt MK noteikumu Nr. 805 21.1.5. apakšpunktā šobrīd noteikto asistenta atzinumu ar pavadoņa pakalpojuma atzinumu; * papildināt MK noteikumus Nr. 805 ar 10.pielikumu, kurā tiek noteikti kritēriji pavadoņa pakalpojuma nepieciešamības noteikšanai; * minētie grozījumi stāsies spēkā 2021.gada 1.jūlijā.   Šobrīd spēkā esošās apliecības parauga, izsniegšanas un uzskaites kārtību regulē MK 2012.gada 26.jūnija noteikumi Nr. 450 “Noteikumi par invaliditāti apliecinoša dokumenta paraugu, dokumenta izsniegšanas un uzskaites kārtību” (turpmāk – MK noteikumi Nr.450). Minētajos noteikumos 2018.gadā tika veikti grozījumi, kuru viens no saskaņošanas dalībniekiem bija Tieslietu ministrija, kura izteica priekšlikumu izvairīties no vienas jomas regulējošā tiesiskā regulējuma sadrumstalotības. Tieslietu ministrijas vērtējumā MK noteikumi Nr. 450 ir īsi un pēc būtības ir MK noteikumos Nr.805 noregulēto darbību loģisks turpinājums.  Valsts komisija personai, kurai noteikta invaliditāte, izsniedz apliecību. Ik gadu vidēji tiek izsniegtas 67 000 apliecības. Personām, kuras ir vecākas par trīs gadiem, apliecības aversā atspoguļo sejas attēlu. Patlaban personas sejas digitālais attēls tiek iegūts, nofotografējot personu kādā no Valsts komisijas nodaļām, vai persona vai tās pārstāvis iesniedz sejas fotogrāfiju vai digitālo attēlu, kas atbilst normatīvajā aktā par personu apliecinošu dokumentu noteiktajām prasībām, t.i., fotogrāfija ir uzņemta ne vairāk kā pirms trīs mēnešiem, fotogrāfijas otrā pusē ir fotodarbnīcas spiedogs, kurā norādīts fotogrāfijas izgatavošanas datums. Klienti aptuveni 60% gadījumu izvēlas ierasties klātienē kādā no Valsts komisijas nodaļām, lai veiktu fotografēšanos apliecības sagatavošanai. Tomēr personām ar ļoti smagu invaliditāti, kurām ir pārvietošanās un vēl citi funkcionālie traucējumi, ierasties kādā no Valsts komisijas nodaļām vai izmantot fotosalona pakalpojumus ir smags slogs. Vēl smagāks slogs fotogrāfijas iegūšanai ir personām, kuras veselības stāvokļa dēļ nespēj pārvietoties savā dzīvesvietā.  Bērnu un cilvēku ar psihiskās veselības traucējumiem fotografēšanai Valsts komisijas darbiniekam nepieciešams atvēlēt vairāk kā trīs minūtes. Savukārt pa pastu saņemto personu fotoattēliem vai digitālajām datnēm nepieciešams veikt apstrādi, tos digitalizējot, pielāgojot atbilstošam izmēram un kvalitātei, kas rada papildu laika patēriņu. 2020.gada pavasarī valstī izsludinātās ārkārtējās situācijas laikā sakarā ar Covid-19 izplatību visi iesniegumi Valsts komisijā tika pieņemti, izmantojot kādu no neklātienes kanāliem: pa pastu, izmantojot e-pakalpojumu, vai iesniedzot iesniegumu, kurš parakstīts ar drošu elektronisko parakstu. Izskatot saņemtos iesniegumus, Valsts komisija secināja, ka aptuveni 70% gadījumu no pirmreizējai invaliditātes ekspertīzei iesniegtajiem iesniegumiem nebija pievienota fotogrāfija vai sejas attēla digitāla datne. Tādējādi Valsts komisijas darbinieki veica saziņu ar šiem klientiem, lai skaidrotu fotoattēla nepieciešamību, kas radīja papildu noslodzi. Atsakoties no fotoattēlu drukāšanas uz apliecībām, iestāde varētu ietaupīt aptuveni *3350 cilvēkstundas*, kas atbilst aptuveni 1,7 darbinieku noslodzei gadā. Tā vietā klientu apkalpošanas speciālisti šo laiku varētu veltīt klientu konsultēšanai.  MK noteikumi Nr.450 nosaka, ka apliecību izsniedz atkārtoti, ja tā ir nozaudēta, bojāta, mainījies personas izskats vai beidzies apliecības derīguma termiņš. Pilngadīgām personām, kurām invaliditāte noteikta bez atkārtota ekspertīzes termiņa (uz mūžu), apliecības derīguma termiņš ir 10 gadi. Šāds derīguma termiņš noteikts arī dēļ apsvēruma, ka desmit gadu laikā personas izskats ir mainījies un nepieciešama fotoattēla aktualizēšana. Šī gada sākumā nedaudz vairāk kā pusei no visām Valsts komisijas uzskaitē esošajām personām, invaliditāte bija noteikta uz mūžu.  Fotoattēla izņemšana no apliecības atslogos arī bērnu ar invaliditāti vecākus, jo vairs nebūs nepieciešams, bērnam sasniedzot triju gadu vecumu, mainīt apliecību.  Valsts komisija īsteno projektu Nr.2.2.1.1/19/I/004 "Invaliditātes ekspertīzes pakalpojumu kvalitātes uzlabošana" (turpmāk – IT projekts) (IT projekts iekļaujas Eiropas Savienības struktūrfondu un Kohēzijas fonda (turpmāk – ES fondi) 2014. -2020.gada plānošanas perioda darbības programmas „Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkal izmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros) (IT projektā plānotās darbības paredzēts īstenot līdz 2022. gada beigām), kura ietvaros tiek pilnveidota Valsts komisijas pārziņā esošā valsts informācijas sistēma “Invaliditātes informatīvā sistēma” (turpmāk – informācijas sistēma). Minētajā sistēmā tiek reģistrēti klientu iesniegumi, sagatavoti invaliditātes un darbspēju ekspertīzes lēmumi un atzinumi, kā arī sagatavotas apliecības. Kopējais informācijas sistēmas apjoms ir 300 GB, no kuriem sejas attēlu uzglabāšana aizņem vairāk kā 10%. Atsakoties no sejas attēlu atspoguļošanas apliecībā, Valsts komisijai vairs nebūtu nepieciešams informācijas sistēmā uzglabāt sejas digitālos attēlus, tādējādi tiktu uzlabota arī informācijas sistēmas ātrdarbība.  Šobrīd aptuveni 120 iestādēm, pamatojoties uz līgumattiecību pamata, tiek nodoti vairāk nekā 70 datu veidi par personām ar invaliditāti. Arvien vairāk informācija par personai noteikto invaliditātes statusu tiek pārbaudīta sistēmā, nevis prasīts apliecināt, uzrādot statusu apliecinošu dokumentu. Viens no visvairāk izmantotajiem atvieglojumiem, ir braukšanas maksas atvieglojums sabiedriskajā transportā. Vēl šogad atvieglojumu iespējams izmantot, ja sabiedriskajā transportā tiek uzrādīta derīga apliecība, taču Satiksmes ministrija no 2022.gada 1.janvāra plāno ieviest braukšanas maksas atvieglojumu saņēmēju informācijas sistēmu, tādējādi braukšanas maksas atvieglojums tiks piemērots tikai tām personām ar invaliditāti, kuras sabiedriskajā transportā identificēsies elektroniski ar personas apliecību, kura papildināta ar speciālu funkcionalitāti (lietotni). Ieviešot šādu identificēšanās veidu atvieglojuma saņemšanai sabiedriskajā transportā, ievērojami samazinās nepieciešamība un vietas, kur atvieglojumu iespējams saņemt uzrādot apliecību, jo nav nodrošināta elektroniska informācijas aprite. Tie ir kultūras pasākumi un objekti, kur vēl nav ieviesta elektroniska informācijas apmaiņa, taču jāņem vērā, ka šīs nav vietas, uz kurām personas ar invaliditāti dodas regulāri.  Līdz noteikumu projekta spēkā stāšanās datumam, t.i., 1.jūlijam, informācijas sistēmas programmatūras pilnveidojumos jāiestrādā datu lauks par atzinumu pavadoņa pakalpojuma nepieciešamības noteikšanai. Lai arī šāda datu lauka izstrāde sākotnēji IT projektā nebija plānota, to būs iespējams izdarīt, jo IT projekta īstenošana notiek atbilstoši Agile metodikai. Lai arī Agile metodika ļauj ieviest izmaiņas projekta īstenošanas laikā, tomēr ikviena izmaiņa ir veicama atvēlēto līdzekļu ietvaros. Tāpēc domājot par IT projekta resursu lietderīgu izmantošanu, tika aplūkota iespēja informācijas sistēmas programmatūras pilnveidojumos neiestrādāt fotoattēla pārneses funkciju, bet šai izstrādei paredzētos līdzekļus atvēlēt datu lauka izstrādei, kurš noteikts noteikumu projektā.  Tāpēc ir būtiski virzīt vienā noteikumu projektā gan atteikšanos no fotoattēlu atspoguļošanas apliecībā, gan kritērijus atzinumam par pavadoņa pakalpojuma nepieciešamības noteikšanu.  **Ņemot vērā iepriekš minēto, noteikumu projekts paredz:**   * papildināt MK noteikumu nr. 805 izdošanas pamatojumu ar Invaliditātes likuma 5. panta trešo daļu; * papildināt MK noteikumus Nr.805 1.punktu ar 1.5. apakšpunktu, nosakot, ko Invaliditātes likuma 5. panta trešās daļas deleģējums paredz; * papildināt noteikumus ar jaunām punktiem, nosakot apliecības pieprasīšanas, izsniegšanas, to uzskaiti un vizuālo noformējumu; * noteikt, ka apliecības, kas izsniegtas līdz 2021. gada 30. jūnijam, ir derīgas līdz apliecībā norādītā derīguma termiņa beigām; * noteikt, ka līdz ar apliecību regulējošo normu stāšanos spēkā 2021. gada 1. jūlijā spēku zaudēs MK noteikumi Nr.450.   Ņemot vērā, ka MK noteikumi Nr.805 tiek papildināti ar regulējumu, kas nosaka apliecības paraugu, apliecības izsniegšanas un uzskaites kārtību, **noteikumu projekts paredz** **MK noteikumu Nr.805 nosaukumu izteikt jaunā redakcijā, ietverot arī apliecību regulējumu, saglabājot maksimāli īsu normatīvā akta nosaukumu, lai tas saprotamāks lietotājam.**  IT projekta ietvaros tiks pilnveidoti valsts pārvaldes pakalpojumu portālā Latvija.lv izmitinātie visi Valsts komisijas e-pakalpojumi:   * Iesniegums VDEĀVK par invaliditātes ekspertīzes veikšanu (EP62); * Iesniegums invaliditātes ekspertīzes lēmuma apstrīdēšanai (EP63); * Mani dati VDEĀVK (EP64); * Atkārtota invalīda apliecības izsniegšana (EP176); * Universālais pakalpojums invaliditātes statusa pārbaudei (EP67).   Līdz šā gada 1.jūlijam plānots nodot produktīvajā darbībā pilnveidoto Invaliditātes informatīvās sistēmas funkcionalitāti, kā arī aktualizēt minēto e-pakalpojumu aprakstu, veikt nepieciešamās izmaiņas atbilstoši spēkā esošajam normatīvajam regulējuma, kā arī veikt e-pakalpojumu migrāciju uz jauno portāla Latvija.lv e-pakalpojumu ietvaru.  Iesniegumu Valsts komisijai atzinumam par pavadoņa pakalpojuma nepieciešamību personām no 5 līdz 18 gadu vecumam ar invaliditāti būs iespējams iesniegt, izmantojot e-pakalpojumu “Iesniegums VDEĀVK par invaliditātes ekspertīzes veikšanu”. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstādē iesaistījās Valsts komisija, sniedzot priekšlikumus kritēriju definēšanai, atbilstoši kuriem tiks vērtēta bērna atbilstība pavadoņa pakalpojumam, un normu izstrādē par apliecību regulējumu. |
| 4. | Cita informācija | Lai arī noteikumu projekts paredz apvienot divus MK noteikumus, tomēr tas neradīs negatīvu ietekmi uz mērķa grupu. Tieši pretēji – noteikumu projekts nevis ierobežo personas tiesības uz pakalpojumu, bet gan saturiski sakārto normatīvo regulējumu. Noteikumu projektā noteiktās normas padarīs MK noteikumus Nr. 805 skaidrākus to lietotājiem - gan piemērotājiem, gan sabiedrībai, sekmēs vienotas informācijas pieejamību, jo vienu jomu regulējošas normas vairs nebūs sadrumstalotas starp vairākiem normatīvajiem aktiem. Tādēļ Labklājības ministrija nesaskata par nepieciešamu MK noteikumus Nr.805 izdot no jauna. Turklāt noteikumu projektā ietvertais apliecību regulējums pirmreizēji skars nelielu mērķa grupas daļu, jo līdz termiņa beigām derīgas būs arī tās apliecības, kas izdotas līdz 2021. gada 30. jūnijam. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2020. gada decembrī valstī bija 201 549 personas ar invaliditāti, tai skaitā, 8 444 bērni ar invaliditāti, no tiem 441 bērns vecumā līdz diviem (ieskaitot) gadiem. 2020.gadā pirmreizēji invaliditāti noteica 14 716 pilngadīgām personām, t.sk., 1 826 personām jeb 12,4% uz mūžu. Kopumā Valsts komisija ir noteikusi 108 037 personām invaliditāti uz mūžu. Ik gadu pirmreizēji invaliditāte vecumā līdz diviem gadiem tiek noteikta aptuveni 250 bērniem. Šo bērnu vecākiem nebūs nepieciešams izgatavot jaunu apliecību bērnam sasniedzot triju gadu vecumu.  Noteikumu projekts netieši ietekmēs visas personas ar invaliditāti un personas, kuras pretendē uz invaliditātes ekspertīzi, jo tiek redakcionāli precizēts MK noteikumu Nr.805 tvērums. Tāpat tiešu, pozitīvu ietekmi noteikumu projekts radīs uz bērniem ar invaliditāti vecumā no 5-18 gadiem, kuriem no 2021.gada 1.jūlija būs tiesības uz pavadoņa pakalpojumu saņemšanu (indikatīvi 600 bērnu gadā), kā arī šo bērnu ģimenes locekļiem, nosakot kritērijus, atbilstoši kuriem Valsts komisijas vērtēs nepieciešamību sniegt atzinumu par pavadoņa pakalpojuma nepieciešamībai.  Tāpat noteikumu projektā ietvertās normas ietekmēs sociālo dienestu darbiniekus, kuri, pamatojoties uz Valsts komisijas izsniegtajiem atzinumiem par pavadoņa pakalpojuma nepieciešamību, piešķirs bērnam šo pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav būtiskas ietekmes uz tautsaimniecību vai iestāžu administratīvo slogu.  Noteikumu projekta tiesiskais regulējums rada tiesības bērnu ar invaliditāti, kuri ir vecumā no 5 līdz 18 gadiem, vecākiem pieprasīt savam bērnam jaunu pakalpojumu – pavadoņa pakalpojumu, kas var nedaudz palielināt administratīvo slogu pašvaldību sociālajiem dienestiem sakarā ar klientu skaita palielināšanos (apmēram 600 personas gadā).  Noteikumu projekts paredz, ka nevienā no š.g. 1.jūlija izsniegtajā apliecībā nav iekļauts personas sejas attēls, tādējādi arī jaunākajiem bērniem ar invaliditāti apliecību izsniegs uz noteikto invaliditātes termiņu un ,sasniedzot trīs gadu vecumu, nevajadzēs vērsties Valsts komisijā tikai tādēļ, lai saņemtu jaunu apliecību. Tāpat pilngadīgās personas, kurām invaliditāte noteikta bez atkārtota ekspertīzes termiņa (uz mūžu), saņems beztermiņa apliecību. Tas ievērojami samazinās arī Valsts komisijas darbu. |
| 3. | Administratīvo izmaksu monetārs novērtējums | Valsts komisija gadā izsniedz apliecības aptuveni 67 000 personām ar invaliditāti. Aptuveni 40% gadījumu jeb 26 800 cilvēki izvēlas fotoattēlu iesūtīt izmantojot pasta pakalpojumu. Viena sūtījuma izmaksas ir aptuveni 2 *euro*. Šīs izmaksas var variēt atkarībā no izvēlētā sūtījuma veida: vienkāršs, izsekojams, ierakstīts vai apdrošināts. Dokumentu foto izgatavošana fotosalonā maksā aptuveni 4*euro*. Gada laikā cilvēkiem veidojas aptuveni 160 800*euro* (26 800 cilv. ×[2*euro*+4*euro*]) liels ietaupījums. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 116 981 | 0 | 3 116 981 | 0 | 3 116 981 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi:  *LM pamatbudžeta apakšprogramma 05.62.00 „Invaliditātes ekspertīžu nodrošināšana”* | 3 116 981 | 0 | 3 116 981 | 0 | 3 116 981 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 116 981 | 0 | 3 116 981 | 0 | 3 116 981 | 0 | 0 |
| 2.1. valsts pamatbudžets: *LM pamatbudžeta apakšprogramma 05.62.00 „Invaliditātes ekspertīžu nodrošināšana”* budžeta izdevumi | 3 116 981 | 0 | 3 116 981 | 0 | 3 116 981 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts komisija gadā izsniedz apliecības aptuveni 67 000 personām (aptuveni 5 600 apliecības mēnesī), kas ietver ikgadējo pirmreizējās un atkārtotās invaliditātes noteikšanas ekspertīzes rezultātā personām ar invaliditāti izsniegtās apliecības un atkārtoti izsniegtās apliecības.  2021.gadā Valsts komisijas budžetā apliecību izgatavošanai ir paredzēti 43 550 *euro*.  Apliecību pašizmaksa veidojas no divām daļām: izdevumi pamata komplektam - karšu sagatave ar hologrammu un izdevumi tehnoloģijas iekārtu uzturēšanai. Šobrīd vienas apliecības pašizmaksa (ar iestrādātiem pretviltošanas elementiem) sastāda 0,54 *euro* (ar PVN 0,65 *euro*), t.sk.:   * Izmaksas tehnoloģijas iekārtas uzturēšanai vienai vienībai – 0,34 *euro* (ar PVN 0,41 *euro*)   Nepieciešamo materiālu daudzuma kopējās izmaksas uz 100 000 vienībām tehnoloģijas iekārtas uzturēšanai (summas uzrādītas *euro* bez PVN)   |  |  | | --- | --- | | Pilnkrāsu apdrukas lenta (CMKY) | 24 130,58 | | HDP filma (teksta pārnesei) | 83,50 | | Termotransfērās laminācijas lenta | 6 200,08 | | Printeru tīrīšanas komplekti (100gb) | 3 600,00 | | Kopā | 34 014,16 |  * Divpusēji tipogrāfiski apdrukātas kartes ar pretviltošanas elementiem indikatīvā pašizmaksa vienai vienībai – 0,20 *euro* (ar PVN 0,24 *euro*)   0,34 *euro* + 0,20 *euro* = 0,54 *euro* (ar PVN – 0,65 *euro*).  Ņemot vērā, ka gada laikā plānotas izdot 67 000 apliecības: izdevumi 0,65 *euro*\*67 000 apliecības=43 550 *euro.*  Pēc tiesību normas spēkā stāšanās (šā gada 1.jūlijā), vairs netiks veikts iepirkums Pilnkrāsu apdrukas lentai (CMKY) 24 130,58 *euro* (bez PVN) jeb 29 198 *euro* ar PVN.  Aprēķins ietaupījumam:  100 000 apliecībām lenta izmaksā 29 198 *euro*. 2021.gadam (pusgadam), ņemot vērā plānoto apliecību izgatavošanas skaitu 33 500 (67 000/2), lenta izmaksās 9 781.33 *euro* ar PVN.  Līdz ar to 2021.gada kopējais nepieciešamais finansējums apliecību izgatavošanai ir 43 550 *euro*-9 781 *euro*=33 769 *euro*.  Savukārt, 2022.gadā un turpmāk ik gadu: 67 000 apliecībām krāsu lentas izdevumi tiks ietaupīti 16 167,49 *euro* apmērā bez PVN jeb 19 562.66 *euro* ar PVN.  Līdz ar to 2022.gadā un turpmāk ik gadu apliecību izgatavošanai būs nepieciešami izdevumi 43 550 *euro*-19 563 *euro*=23 987 *euro* apmērā.  Papildus 2021.gadā nepieciešams veikt izmaiņas apliecību paraugā, līdz ar to būs nepieciešams veikt apliecību printeru programmatūras pielāgojumu, plānotās vienreizējas izmaksas 2021.gadā pielāgojumam 8 083.50 *euro* bez PVN- jeb 9 781 *euro* ar PVN. Pielāgojuma izmaksas atmaksāsies jau pirmajā pusgadā.  Sākot ar 2022.gadu ik gadu plānots ietaupījums 19 563 *euro* apmērā ar PVN, kurus plānots novirzīt IT pakalpojumu attīstībai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas amata vietu skaita izmaiņas. | | | | | | |
| 8. Cita informācija | Noteikumu projektā ietverto pasākumu īstenošana tiks nodrošināta Labklājības ministrijas pamatbudžeta apakšprogrammai 05.62.00 “Invaliditātes ekspertīžu nodrošināšana” plānoto izdevumu ietvaros. | | | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Saistītie tiesību aktu projekti | 1. Noteikumu projekts “Noteikumi par asistenta, pavadoņa un aprūpes pakalpojumu personām ar invaliditāti”, tostarp, izpildot Invaliditātes likuma 12. panta 6. 1 daļā noteikto deleģējumu noteikt pavadoņa pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, maksimālo pakalpojuma apjomu, prasības pavadonim, kā arī vienas stundas izmaksas un finansēšanas noteikumus. 2. Noteikumu projekts “Grozījumi Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi””. 3. Sakarā ar to, ka noteikumu projekts paredz, ka Valsts komisija vairs pilngadīgām personām neizsniedz atzinumu par asistenta pakalpojuma nepieciešamību, bet uzliek jaunu pienākumu bērniem no 5 līdz 18 gadu vecumam izsniegt atzinumu par pavadoņa nepieciešamību, kā arī attiecīgi mainās nododamo datu lauki institūcijām, nepieciešami grozījumi Ministru kabineta 2019.gada 20.augusta noteikumos Nr.381 “Invaliditātes informatīvās sistēmas noteikumi”. 4. Sakarā ar to, ka apliecībās vairs netiek iekļauts personas sejas attēls Ministru kabineta 2017. gada 27. jūnija noteikumi Nr.371 “Braukšanas maksas atvieglojumu noteikumi” jāpapildina ar regulējumu, ka laika posmā līdz 2022.gada 1.janvārim sabiedriskajā transportā apliecība jāuzrāda kopā ar personu apliecinošu dokumentu. |
| 2. | Atbildīgā institūcija | Labklājības ministrija, Satiksmes ministrija |
| 3. | Cita informācija | Satiksmes ministrija 2020.gada 6. augusta Valsts sekretāru sanāksmē izsludināja Ministru kabineta noteikumu projektu "Grozījumi Ministru kabineta 2017. gada 27. jūnija noteikumos Nr. 371 "Braukšanas un maksas atvieglojumu noteikumi"" (VSS-673) (prot. Nr. 31., 15.§). Labklājības ministrija 2021.gada 19.janvāra atzinumā Nr.A-21-09/12 informēja par ieceri no šā gada 1.jūlija uz apliecībām vairs nedrukāt personas sejas attēlu. Satiksmes ministrija konceptuāli neiebilst plānotajiem grozījumiem. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiek virzīts kā MK lieta, pamatojoties uz 2020.gada 22.septembra Ministru kabineta 55.protokola 38.§ 24. un 31.punktā noteikto. Sabiedrība jau ir informēta un tiks arī turpmāk informēta ar sociālo tīklu starpniecību par gaidāmajām izmaiņām asistenta un pavadoņa pakalpojumos no 2021.gada 1.jūlija, kā arī tiks informēta par izmaiņām apliecības pieprasīšanas, saņemšanas un uzrādīšanas kārtībā, kā arī apliecības vizuālajā noformējumā. Labklājības ministrija pagājušā gada 9.janvārī organizēja tikšanos ar nozares nevalstiskajām organizācijām, kurā informēja arī par plānoto ieceri atteikties no fotoattēlu drukāšanas uz apliecībām. No klātesošo organizāciju pārstāvjiem netika saņemti iebildumi par šādu ieceri. Pēc noteikumu projekta spēkā stāšanās sabiedrība ar Labklājības ministrijas tīmekļa vietnes starpniecību, kā arī elektroniski nosūtot informāciju nozari pārstāvošajām organizācijām un pašvaldību pārstāvjiem, tiks sniegta aktuālā informācija par veikto grozījumu saturu.  Noteikumu projekts un tā anotācija tika nodots sabiedriskajai apspriešanai 2021.gada 5.martā, sniedzot iespēju sabiedrībai iepazīties ar noteikumu projekta saturu un sniegt savus komentārus, iebildumus vai precizējumus līdz 2021.gada 19.martam. Ar noteikumu projektu varēja iepazīties gan Labklājības ministrijas tīmekļa vietnē (<https://www.lm.gov.lv/lv/lm-dokumentu-projekti-0> ), gan Valsts kancelejas tīmekļa vietnē (<https://www.mk.gov.lv/lv/ministru-kabineta-diskusiju-dokumenti> ). |
| 2. | Sabiedrības līdzdalība projekta izstrādē | Darbs pie atbalsta pakalpojumu pilnveidošanas, tostarp sniedzot priekšlikumus par pavadoņa pakalpojuma izveidošanu, personām ar invaliditāti ir noticis jau ilgu laika periodu. 2020.gadā Labklājības ministrija izstrādāja konceptuālo ziņojumu “Par asistenta pakalpojuma pašvaldībā pilnveidošanu” (turpmāk – Ziņojums), kurā ietverti risinājumi asistenta pakalpojuma pilnveidošanai, tostarp ieviešot pavadoņa pakalpojumu. Sabiedrības pārstāvji tika iesaistīti un viedoklis uzklausīts Ziņojuma sagatavošanas gaitā. Ziņojums atbalstīts MK sēdē 29.09.2021. Ar plašāku informāciju par sabiedrības līdzdalību par pavadoņa pakalpojuma- ieviešanu var iepazīties grozījumos Invaliditātes likumā, kas pieņemti Saeimā 23.novembrī. |
| 3. | Sabiedrības līdzdalības rezultāti | Sabiedriskās apspriešanās laikā par noteikumu projektu un tā anotāciju komentāri, iebildumi vai precizējumi netika saņemti. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts komisija, pašvaldību sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav |

Labklājības ministre R.Petraviča

A.Lukašenoka, 67021691

[Aiga.Lukasenoka@lm.gov.lv](mailto:Aiga.Lukasenoka@lm.gov.lv)

R.Veidliņa, 67782951

[Ruta.Veidlina@lm.gov.lv](mailto:Ruta.Veidlina@lm.gov.lv)